CELEX: 32006D0241
Language: fi
Date: 2006-03-24 00:00:00
Title: 2006/241/EY: Komission päätös, tehty  24 päivänä maaliskuuta 2006 , eräitä Madagaskarilta peräisin olevia muita eläinperäisiä tuotteita kuin kalastustuotteita koskevista suojatoimenpiteistä  (tiedoksiannettu numerolla K(2006) 888)   (ETA:n kannalta merkityksellinen teksti)

25.3.2006   
            
            
               FI
            
            
               Euroopan unionin virallinen lehti
            
            
               L 88/63
            
         
      KOMISSION PÄÄTÖS,
   
   tehty 24 päivänä maaliskuuta 2006,
   eräitä Madagaskarilta peräisin olevia muita eläinperäisiä tuotteita kuin kalastustuotteita koskevista suojatoimenpiteistä
   (tiedoksiannettu numerolla K(2006) 888)
   (ETA:n kannalta merkityksellinen teksti)
   (2006/241/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (1) ja erityisesti sen 22 artiklan,
   sekä katsoo seuraavaa:
   
               (1)
            
            
               Eräitä Madagaskarilta peräisin olevia muita eläinperäisiä tuotteita kuin kalastustuotteita koskevista suojatoimenpiteistä 1 päivänä elokuuta 1997 tehtyä komission päätöstä 97/517/EY (2) on muutettu huomattavilta osilta (3). Sen vuoksi olisi selkeyden ja järkeistämisen takia kodifioitava mainittu päätös.
            
         
               (2)
            
            
               Yhteisön tarkastukset Madagaskarilla ovat osoittaneet, että siellä on vakavia infrastruktuuriin ja lihalaitosten hygieniaan liittyviä puutteita eikä toimivaltaisten viranomaisten tekemien tarkastusten tehokkuudesta ole riittävästi takeita. Eläinten terveyden valvonnan toteuttamisessa Madagaskarilla on vakavia puutteita ja yhteisön sääntöjä ei noudateta. Kansanterveyteen voi mahdollisesti kohdistua riskejä muiden eläinperäisten tuotteiden kuin kalastustuotteiden tuotannon ja jalostuksen osalta.
            
         
               (3)
            
            
               Muiden eläinperäisten tuotteiden kuin kalastustuotteiden tuontia Madagaskarilta ei tulisi sallia ennen kuin voidaan antaa takeet siitä, että riskiä ei enää ole.
            
         
               (4)
            
            
               Tässä päätöksessä määrätyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Tätä päätöstä sovelletaan Madagaskarilta peräisin oleviin muihin eläinperäisiin tuotteisiin kuin kalastustuotteisiin.
   2 artikla
   Jäsenvaltioiden on kiellettävä 1 artiklassa tarkoitettujen tuotteiden tuonti.
   3 artikla
   Kumotaan päätös 97/517/EY.
   Viittauksia kumottuun päätökseen pidetään viittauksina tähän päätökseen liitteessä II olevan vastaavuustaulukon mukaisesti.
   4 artikla
   Tämä päätös on osoitettu kaikille jäsenvaltioille.
   
      Tehty Brysselissä 24 päivänä maaliskuuta 2006.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 24, 30.1.1998, s. 9. Direktiivi sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 882/2004 (EUVL L 165, 30.4.2004, s. 1).
   
      (2)  EYVL L 214, 6.8.1997, s. 54. Päätös sellaisena kuin se on muutettuna päätöksellä 97/553/EY (EYVL L 228, 19.8.1997, s. 31).
   
      (3)  Katso liite I.
   
      LIITE I
      Kumottu päätös ja sen muutos
      
                  Komission päätös 97/517/EY (EYVL L 214, 6.8.1997, s. 54)
               
               
                   
               
            
                  Komission päätös 97/553/EY (EYVL L 228, 19.8.1997, s. 31)
               
               
                  ainoastaan päätökseen 97/517/EY tehtyjen, 1 artiklaan sisältyvien viittausten osalta
               
            
   
      LIITE II
      Vastaavuustaulukko
      
                  Päätös 97/517/EY
               
               
                  Tämä päätös
               
            
                  1 artikla
               
               
                  1 artikla
               
            
                  2 artiklan ensimmäinen kohta
               
               
                  2 artikla
               
            
                  2 artiklan toinen kohta
               
               
                  —
               
            
                  3 artikla
               
               
                  —
               
            
                  —
               
               
                  3 artikla
               
            
                  4 artikla
               
               
                  —
               
            
                  5 artikla
               
               
                  4 artikla
               
            
                  —
               
               
                  Liite I
               
            
                  —
               
               
                  Liite II